text: Samanlagt 99 bátar rógva í dag
text: #000001
text: Ein ógvuliga siðbundin og sentralir partur av ólavsøkuni er kappróðurin seinnapartin ólavsøkuaftan.Aftur í dag fara nógvar manningar at leggja nógv fyri í tí, sum fyri rógvararnar er tann seinasti róðurin av hesum slagnum í 2023.Samanlagt skulu 14 róðrar avgreiðast við Eystaru Bryggju. Hetta er við barnróðrunum - har tveir innleiðandi róðrar eru hjá gentum, tí so nógvir bátar luttaka og Masters (6 mannafør við kvinnum) Í hesum róðrunum eru yvir 30 maningar samanlagt. 67 bátsmanningar eru í sonevndu FM-róðrunum, ið sum vanligt eru níggju í tali. Byrjað verður við 5 mannaførum við gentum (14-16 ár). Tær hava flaggtíð klokkan 15.35.Her sæst startrøðin til ólavsøkuróðurinSìðani verður eftir ætlan róð til stutt eftir klokkan 18. Tað eru 10-mannaførini, ið enda. Talan kann gerast um ein spennandi róður millum Klaksvíking og Norðing, men við sannførandi sigrinum hjá Klaksvíkingi á Vestanstevnu 15. juli er FM- spenningurin helst farin. Nólsoyingurin og Havnarbáturin, ið ikki hava verið við, standa til at rógva við í dag - hetta kann eisini vera Masters, sum "rógva fyri seg"Hjá teimum flestu er ein føroyameistari funnin, ella er tað íhvussu er ógvuliga nær við. Tó er spenningur ymsastaðni, og hjá 5 mannaførum við dreingjum, 14-16 ár, er talan um veruliga finalu millum Geytan úr Eysturkommuna og Sævarmoy úr Klaksvík.Her sæst støðan í FM-samanteljingini í øllum kappinginumTað er nakað serstakt við at rógva, og serliga at vinna, á ólavsøku, og nógv fólk savnast vanliga til kappróðurin 28. juli. Kringvarpið stroymir barnaróðurin, og sigur sum vant frá og vísir hinar róðrarnar. Atgongumerki til ólavsøkuróðurin kunnu fáast her
text: #000004